Държавен вестник, бр. 95, 2025 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  95
− 
техническа документация (чертежи, спецификации, разходни норми, инструкции, 
схеми); 
− 
работно облекло, лични и колективни предпазни средства. 
Работната среда в предприятията за производство на бъчварски изделия, плетени 
изделия, врати и прозорци, моделни комплекти и строително-столарски изделия се 
характеризира със завишени нива на шум, прах, химически вещества, които надхвърлят 
пределно допустимите норми. Тези условия на труд налагат задължително да се използва 
защитно работно облекло, маски за лице, ръкавици, очила, защитни приспособления за 
предпазване от шум и др. 
Работното време е с нормална продължителност, а за производства, които се 
характеризират със завишени количества на химически вещества (формалдехид в лепилата, 
ацетон, ацетати, ксилол, толуол, бутанол и други в лаковете, боите и байцовете), то е намалено, 
с продължителност съгласно Кодекса на труда. 
В професионалната си дейност завършилите втора степен на професионална 
квалификация по професията следва да проявяват съобразителност, чувство за отговорност и 
умения да реагират правилно в критична ситуация. Необходимо е да осъществяват ефективна 
комуникация с колеги, с клиенти, с ръководството на предприятието и да умеят да работят в 
екип. 
 
2.3. 
Трета степен на професионална квалификация по професията 
Завършилите трета степен на професионална квалификация по професията извършват 
трудови дейности, свързани с производството на врати и прозорци, строителни изделия от 
дървесина, бъчварски изделия и плетени изделия.   
В професионалната си дейност работят с конструктивна документация на моделни 
комплекти, врати и прозорци, строителни изделия; съблюдават правилата за чертане, 
конструиране и проектиране на видовете изделия.   
В хода на своята работа подбират и  обработват дървесина и дървесни материали с 
универсални и специализирани  дървообработващи машини; настройват за работа и поддържат 
инструменти,  машини и съоръжения; произвеждат изделия от дървесина, дървесни 
и  спомагателни материали; извършват монтаж, ремонт или реставрация на  същите, като 
контролират качеството във всеки етап от производството;  конструират и проектират изделия 
от дървесина и дървесни материали, умеят да  съставят и разчитат технологична документация 
на изделия. Те съставят спецификации на детайли и агрегати и изчисляват разходните норми за 
основните и спомагателните материали. При извършване на трудовите си дейности прилагат 
правилата за здравословни и безопасни условия на труд и осъществяват превантивна дейност за 
опазване на околната среда.   
Прилагат нормативната уредба за създаване на малко или средно предприятие, както и да 
планират, организират и контролират дейността му.   
Завършилите трета степен на професионална квалификация по професията могат да 
работят в производствени помещения с дървообработващи машини, на работни места за ръчни 
и спомагателни операции, в складове за материали и готова продукция, в дизайнерски бюра, в 
сушилни стопанства и др. Те отговарят за качеството на своята работа, на работата на други 
работници, както и за качеството на произведената продукция. Могат да организират и 
контролират технологичния процес в съвременното производство. 
В своята професионална дейност завършилите трета степен на професионална 
квалификация по професията използват следните предмети и средства на труда:   
− 
 суровини, основни и спомагателни материали, обков, масивна дървесина; 
дървесни материали; спомагателни материали – шкурки, лепила, лакове, бои, байцове, обков, 
опаковъчни материали;